alibayram/wikipedia-40-langs huggingface dataset:
GNUnet

A GNUnet egy keretrendszer a decentralizált, peer-to-peer hálózatokhoz. A keretrendszerből adódik a kapcsolatszintű (link-level) kódolás, egyenrangú felfedezés (peer discovery) és forrás átadás (resource allocation). Az elsődleges alkalmazás ennél a pontnál az anonimitás, a cenzúramentes (censorship-resistant) fájlcsere, megengedni a felhasználóknak, hogy névtelenül publikáljanak, vagy kinyerjék az információk minden fajtáját.

Az elsődleges kódot C programnyelven írták, de a Freeway-jel együtt elég erőssé váltak, hogy létrehozzanak egy Java kompatibilis verziót. A GNUnet jelenleg csak Linux, BSD és Solaris operációs rendszeren fut.

Része a GNU projektnek.

Lásd még 
 Anonymous P2P
 Freenet

Jegyzetek

Külső hivatkozások 
 Hivatalos GNUnet honlap a GNU oldalán
 GNUnet fejlesztői oldal
 A Freeway weboldala
 Egy összehasonlítás a GNUnet és más P2P rendszerek között
 Egy "vegyes" (mixed) nyelvi vita-forum a GNUnet felhasználók és fejlesztők között

GNU projektek
Fájlcsere
BearShare

A BearShare egy népszerű zárt forráskódú Gnutella kliens, szoftvercsomag a Free Peers, Inc.-től. A szoftver lehetőséget biztosít a felhasználói számára, hogy a Gnutella protokoll használatával közvetlenül megosszák egymással állományaikat. A programcsomag Microsoft Windows alatt fut és számos verziója jött/jön ki, beleértve egy hirdetésekkel támogatott verziót is, valamint egy fizetős „professional” verziót, mely nem tartalmaz hirdetéseket.

Amikor Gnutella kliensekről és a Gnutella Developers Forumban (GDF) való részvételről van szó, úgy tűnik, hogy a BearShare a LimeWire-ral együtt egyike a legnépszerűbbeknek. Ez a széles körű implementációnak, a GDF ajánlatainak és a stabil hálózatnak köszönhető. Nem tudta elérni ugyanazt a hírnevet, mint az eDonkey hálózat, mivel hiányzik belőle a Partial-File Sharing (PFS), azaz részfájlmegosztás támogatottsága. A jelenlegi béta verzió (4.6) azonban tartalmazza a PFS-támogatást, és a kijövő végleges verzió tartalmazni fogja ezt a hálózati implementációt.

A Shareaza fejlesztője, Michael Stokes kivívta a FreePeers nemtetszését azzal, hogy Gnutella2-nek nevezte el a hálózatot anélkül, hogy egyeztetett volna a GDF-fel. Vincent Falco, a BearShare fő fejlesztője fenyegetőzött, hogy betiltja a Shareaza kapcsolódását emiatt.

Kapcsolódó szócikkek 
Peer-to-peer – p2p protokollok és kliensek
LimeWire – Gnutella kliens
Gnucleus – Gnutella kliens

További információk 
A BearShare hivatalos weboldala

Fájlcsere
Böszörményi Géza

Böszörményi Géza (Debrecen, 1924. június 2. – Budapest, 2004. augusztus 21.) Kossuth-díjas magyar filmrendező, forgatókönyvíró, érdemes művész. Felesége Gyarmathy Lívia Kossuth-díjas filmrendező volt.

Életpályája 
Apja, dr. Böszörményi-Nagy Géza (1892–1953), egyetemi tanár, a kaposvári kórház főorvosa, anyja Rimanóczy Róza. Anyai nagyszülei rimanóczi Rimanóczy Kálmán, és Janky Auguszta (1876–1925) voltak.

Vegyészmérnökként végzett, 1956–1964 között vegyészmérnökként dolgozott. A Színház- és Filmművészeti Főiskola rendezői szakán szerzett diplomát 1968-ban, ahol Herskó János tanítványa volt. 1968-tól a Mafilm rendezője volt. Játékfilmjei mellett dokumentumfilmjeiről ismert. 

Felesége Gyarmathy Lívia, aki dokumentumfilmjei készítésében is részt vett. Erdey Sándor A recski tábor rabjai című, több kiadást megért dokumentum kötete végén található névsor szerint Böszörményi Nagy Géza is a recski internálótábor foglya volt.

Filmjei

Forgatókönyvíróként 
 Ismeri a szandi mandit? (1969) (színész is)
 Madárkák (1971) (filmrendező is)
 Álljon meg a menet! (1973)
 Autó (1974)
 Az utolsó tánctanár (1975) (filmrendező is)
 Szívzűr (1981) (filmrendező is)
 Együttélés (1983)
 Egy kicsit én, egy kicsit te (1984)
 Laura (1986) (filmrendező is)
 A csalás gyönyöre (1989)
 Vörös Colibri (1995)
 Szökés (1996)
 Mélyen őrzött titkok (2004)

Filmrendezőként 
 Illetlen fotók (1970)
 Autók és emberek (1973)
 Hungarian Dracula (1983)
 Faludy György, költő (1988)
 Recsk 1950-1953, egy titkos kényszermunkatábor története (1989)
 'Hol zsarnokság van' (Egy bíró visszaemlékezései) (1989)

Színészként 
 Apa (1966)
 Reggeltől estig (1967; rövid játékfilm)
 Szevasz, Vera! (1967)
 Szemüvegesek (1969)
 Érik a fény (1970) – Széles Gyuszi
 A legszebb férfikor (1972) – Kártyázó

Szinkronszínészként

Könyvek 
 Böszörményi Géza: Recsk, 1950-1953; bev. M. Kiss Sándor; Interart–Csapó és Tsai Kft., Bp.–Szeged, 1990
 Böszörményi Géza: Recsk, 1950-1953. Egy titkos kényszermunkatábor története; szerk. Kiczenko Judit; 2. bőv. kiad.; Széphalom Könyvműhely, Bp., 2006 (Rejtett kulturális forrásaink)
 Böszörményi Géza: Recsk, 1950-1953. Egy titkos kényszermunkatábor története; szerk. Kiczenko Judit; 3. bőv. kiad.; Széphalom Könyvműhely, Bp., 2006 (Rejtett kulturális forrásaink)

Díjai, elismerései 
 A filmkritikusok díja (1972, 1983)
 SZOT-díj (1974)
 A filmszemle díja (1982, 1997)
 Balázs Béla-díj (1986)
 Alföld-díj (1988)
 A filmszemle fődíja (1989)
 Európa-díj (1989)
 Nagy Imre-díj (1990)
 Érdemes művész (1990)
 Magyar Művészetért díj (1991)
 A filmszemle életműdíja (1999)
 Kossuth-díj (2000) (megosztva)
 Magyar Örökség díj (2001)
 Magyar Mozgókép Mestere (2004)

Jegyzetek

Források 
 Hermann Péter: Ki kicsoda 2002 CD-ROM, Biográf Kiadó 
 Index.hu

További információk 
 
 

Magyar filmrendezők
Magyar forgatókönyvírók
Kossuth-díjasok
Balázs Béla-díjasok
Debreceniek
1924-ben született személyek
2004-ben elhunyt személyek
Alföld-díjasok
SZOT-díjasok
A Magyar Népköztársaság Érdemes Művésze díjasok
Magyar Örökség díjasok
A recski kényszermunkatábor foglyai
A Magyar Mozgókép Mestere cím tulajdonosai
Bersirc

A Bersirc jelenleg egy fejlesztés alatt álló (2.1-es verzió) több-platformos (multi-platform), nyílt forráskódú (Qt Public License alatt terjesztett) IRC kliens Microsoft Windows, Linux és Mac OS X operációs rendszerhez.

A Bersirc forráskódja szabadon elérhető az eredeti fejlesztői oldalról 2004. február 10. óta. A Besirc a kezdetektől fogva teljesen C++-ban lett írva és a híresztelések szerint mIRC script is támogatást fog kapni benne bővítményen (plug-in) keresztül.

Története 
A Bersirc-et eredetileg Delphi-ben fejlesztette Jamie Frater, mint egy csak Windows-ra készített IRC klienst, mely összehasonlítható a HydraIRC-vel és a Klient is. A fejlesztés eltunyulása köszönhető volt a fejlesztők felelősség(tudatának) növekedése miatt is a Real Life-ban (való élet).

További információk 
Bersirc weboldala

IRC-kliensek
EMule

Az eMule a számítástechnikában az egyik legnépszerűbb peer-to-peer fájlcserélő alkalmazás. Az eDonkey hálózatot használja, de többre képes, mint a hivatalos eDonkey kliens. 

Megkülönböztető sajátossága az eMule-nek, a kliens csomópontok közvetlenül is tudnak forrásokat cserélni egymással, képes gyorsan helyreállítani a hibásan letöltött fájlokat, egy pontrendszer segítségével jutalmazza a gyakori feltöltőket, valamint Zlib tömörítéssel továbbítja a fájlokat, hogy takarékoskodjon a sávszélességgel. Ezenkívül képes böngészőből fogadni az „ed2k” linkeket, és letölteni az állományokat, amelyre ezek a linkek hivatkoznak. Ezek a linkek biztosítják, hogy az állomány valóban az, amire a neve utal, nem pedig egy azonos nevű hamisítvány („fake”). Az utóbbi időben sok ed2k-linkeket közzétevő oldalt leállíttattak a hatóságok, mivelhogy az általuk kínált linkek sértik a szerzői jogokat.

Az eMule nyílt forrású, a GNU General Public License alá eső szoftver. A Windows operációs rendszerre készült, de van linuxos (xMule) és platformfüggetlen (aMule) leágazása is.

Az újabb változatok a Kademlia protokoll révén központi szerver nélkül is képesek működni.

Történet 
Az eMule projektbe 2002. május 13-án kezdett bele Hendrik Breitkreuz (közismertebb nevén Merkur), aki elégedetlen volt a hivatalos eDonkey 2000 klienssel. Hamarosan 7 további fejlesztő csatlakozott hozzá. július 6-án tették közzé az első nyilvános forráskódot (a szoftver 0.02-es verzióját) a SourceForge-on. Az első futtatható változat, a 0.05a, augusztus 4-én jelent meg. A pontrendszert a 0.19a verzióban vezették be, szeptember 14-én. A projekt hivatalos weboldala 2003. december 8-án indult el.

A 0.42 verziótól kezdve az eMule az eDonkey mellett a Kademlia protokollt és az arra épülő Kad hálózatot is képes használni, és így központi szerverek nélkül, teljesen decentralizált módon is képes működni.

A projektnek jelenleg 16 tagja van: két fejlesztő, két projektmenedzser (egyikük az alapító Breitkreuz), 3 tesztelő és 9 debug tesztelő. A weboldal üzemeltetésében 7 webfejlesztő és 4 moderátor vesz részt. Megszületése óta az eMule-t több mint 85 milliószor töltötték le.

További információk 
 Az eMule honlapja
 Az xMule honlapja 
 Az aMule honlapja
 A (néhai) lMule honlapja
 eMule modok
 eDonkey kereső

Fájlcsere
SourceForge projektek
Syllable (operációs rendszer)

A Syllable egy szabad forráskóddal rendelkező, hobbi operációs rendszer Intel x86 Pentium-ra és ezzel kompatibilis processzorokra. Céljuk egy egyszerű, könnyen használható, felhasználói desktop és szerver változatban elérhető operációs rendszer létrehozása otthoni és kicsi irodai használatra. A stagnáló AtheOS-ból levált (forked) operációs rendszer 2002 júliusában indult.

Rendelkezik egy natív webböngészővel, melyet ABrowse-nek hívnak.

Sajátosságok 
 Saját, natív 64 bites naplózható Fájlrendszer, az AtheOS File System-e (általában AFS-nek is hívják)
 C++ orientált API
 Legacy-free, objektumorientált grafikus desktop környezet egy natív GUI architektúrán
 Leginkább POSIX kompatibilis
 Preemptív ütemezés többszálúsággal
 Szimmetrikus multiprocessing (több processzor együttműködését támogatja)

A legújabb verzió a 0.6.7

Külső hivatkozások 

 A Syllable OS honlapja
 Az AtheOS honlapja, jelenleg kihalt
 Syllable szoftverek
 Interjú a Syllable-es Kristian Van Der Vliet-tel
 Bevezetés a Syllable sajátosságaiba és a 0.5.3 kiadásba

Unix
Szabad szoftverek
SkyOS

A SkyOS egy operációs rendszer melyet Robert Szeleney indított el 1997-ben. A fejlesztést 2009-ben szüntette be.  Bár eredetileg hobbiként fejlesztette, mára egy kereskedelmi termékké vált. Jelenleg az 5.0-s életciklusában van. Noha még mindig bétaverziókénként tekintenek rá, sokan már éles környezetben használják. A SkyOS alá számos alkalmazás létezik, amelyeknek egy részét Linux vagy BSD rendszerekről írták át, mint amilyen a GIMP vagy az AbiWord, vagy számos zene- és videolejátszó program.

A SkyOS x86-os, Intel-alapú architektúrán fut – PC-n. A SkyOS beépített shell-lel rendelkezik (de ez nem teljesen POSIX-kompatibilis) és egy beépített GUI-val is, melyet SkyGI-nek hívnak. 

A rendszer zárt forrású kereskedelmi termék, nem UNIX (pontosabban POSIX) kompatibilis, de számos nyílt forrású program használható rajta. A csapat nem zárja ki annak lehetőségét, hogy a rendszer a jövőben szabad szoftver lehessen.

A csapat jelenleg Robert Szeleney-ből (Chief Software Architect), Kelly Rush-ból (Head of Operations) és még néhány programozóból, grafikusból áll.

További információk 
 A SkyOS honlapja
 Előzetes a SkyOS 5.0 Beta-ról
 Interjú a SkyOS fejlesztőivel

Operációs rendszerek
KVIrc

A KVIrc egy ingyenes, nyílt forráskódú platformfüggetlen IRC kliens. Lehetőséget ad több IRC szerverhez való egyidejű csatlakozáshoz, tartalmazza a széles körben elterjedt szövegformázásokat félkövér, aláhúzott és színes üzenetekhez, emellett tartalmaz beépített grafikus hangulatjeleket. A felhasználói felület teljes mértékben testre szabható és lehetővé teszi különböző témák használatát.

A KVIrc Windows, Linux, Macintosh és Unix rendszereken egyaránt elérhető, jelenleg 17 nyelven, köztük magyarul is.

A KVIrc rendelkezik egy teljes körű beépített szkriptnyelvvel, amivel egyszerűen és gyorsan saját szkripteket is írhatunk. Emellett ismeri és kezeli a Perlt, mint szkriptnyelvet is.

Többféle titkosítási algoritmust is ismer. Beszélgetések közben használhatunk avatarokat, hangos beszélgetések is lebonyolíthatóak közvetlen kapcsolat segítségével IRC-n keresztül.

Külső hivatkozások 
Hivatalos oldal

Jegyzetek 

Szabad szoftverek
IRC-kliensek
Gréta

A Gréta női név a görög Margareta (magyarul: Margaréta, Margit) névnek  több nyelvben is előforduló becézéséből önállósult. Rokon név még: Margita, Margó, Réta, Rita. 


Névnapok
 január 19.
 január 28.
 június 10.

Alakváltozatok
 Gréte, névnapok: január 19., január 28., február 22., június 10.
 Grétea, névnapok: január 28., február 22.
 Gréti

Híres Gréták, Gréték, Gréteák 
 Arn Gréta magyar-német teniszezőnő
 Greta Garbo svéd filmszínésznő
 Greta Schröder német színésznő
 Greta Thunberg svéd környezeti aktivista

Greta
Andrea

Az Andrea az Andreas (magyarul András, Andor, Endre) férfinév magyarul és több más nyelven is használatos női párja. Az olasz nyelvben férfinévként használatos.



Becenevek 
Andi, Andika, Andri, Andrika, Adri, Andu

Gyakorisága 
Az újszülötteknek adott nevek körében régen az Andrea nem volt ismert név, sem Magyarországon, sem külföldön (bár Angliában 1617-ben felbukkan). Népszerű a 20. században lett, Magyarországon 1967-ben a 8. leggyakoribb női név volt, a 80-as években pedig már a 3. helyen állt a Katalin és az Anita mögött. Az 1990-es években még mindig igen gyakori név. A 2000-es években a 62-94. helyen szerepelt, népszerűsége egyre csökkent, 2009 óta már nem szerepel a 100 leggyakrabban adott női név között.

A teljes népességre vonatkozóan az Andrea 2000-es évek elején és a 2010-es években a 13-9. helyen állt 100 leggyakrabban viselt női név között.

Névnapok 
február 4.
április 18.
november 30./forrás:Magyar névnapok listája dátum szerint – Wikipédia (wikipedia.org)/

Idegen nyelvű névváltozatai 
 angol, cseh, dán, német, holland, spanyol, szlovák, szlovén: Andrea
 francia: Andrée
 horvát, szlovén: Andrea, Andreja
 olasz: Andreina 
 portugál: Andreia (brazíliai portugál: Andréa)

Híres Andreák

Magyarok 
 Bodó Andrea olimpiai bajnok tornász
 Drahota Andrea színművész
 Farkas Andrea válogatott kézilabdázó
 Fullajtár Andrea színésznő
 Gyarmati Andrea úszó, orvos
 Keleti Andrea műsorvezető, rendező, szerkesztő riporter
 Keleti Andrea táncművész
 Kékessy Andrea olimpiai ezüstérmes, világbajnok műkorcsolyázó
 Mahó Andrea színművész
 Malek Andrea énekes, színművész
 Osvárt Andrea színésznő (modell)
 Roatis Andrea színésznő, szinkronszínésznő
 Rost Andrea operaénekes
 Söptei Andrea színésznő 
 Szulák Andrea énekes, színművész, műsorvezető
 Sztárek Andrea színművész
 Tóth I. Andrea világbajnok vízilabdázó 
 Ulbrich Andrea opera-énekesnő
 Várkonyi Andrea műsorvezető
 Várkonyi Andrea színésznő
 Vesztergom Andrea költő
 Vigh Andrea hárfaművész

Külföldiek 
 Andrea Allan amerikai színésznő
 Andrea Anders amerikai színésznő
 Andrea Ávila argentin távol és hármasugró
 Andrea Berg német röplabdázó
 Andrea Borrell kubai kosárlabdázó
 Andrea Brown amerikai énekesnő
 Andrea Clausen német színművész
 Andrea Corr ír zenész
 Andrea Elizabeth Bowen amerikai színésznő
 Andrea Fischer német politikus
 Andrea Hayes amerikai hátúszó
 Andrea Jaeger amerikai teniszező
 Andrea Mason ausztrál politikus

Jegyzetek 

Magyar keresztnevek (A, Á)
Női keresztnevek (A, Á)
Görög eredetű magyar női keresztnevek
Endre

Az Endre az András férfinév alakváltozata a magyarban. Az Endre a magyarországi latin Endreas névváltozatból vagy a német Endres, Enders névformából származik.
A Czucor-Fogarasi Nagyszótár szerint hellén (ógörög) eredetű mind az Endre, mind az András alak. Minden bizonnyal ez utóbbi latin közvetítéssel érkezett nyelvünkbe - v.ö. latin Andreas -> olasz Andrea. A német nyelv változatlan alakban vette át, ezért könnyű német származásúnak hinni,meg persze fordítva is, azaz a ógörög->latin>német->magyar "leszármazás" ugyanolyan elfogadható és hihető.


Rokon nevek
András, André, Andos, Andorás, Andor, Bandó

Gyakorisága
Az 1990-es években ritka név, 2003-ban a 96. leggyakoribb férfinév volt, azóta nem szerepel az első százban.

Névnapok
 július 17. 
 november 30.

Híres Endrék
 Ady Endre költő, újságíró
 Bajcsy-Zsilinszky Endre politikus, országgyűlési képviselő
 Bálint Endre Kossuth-díjas festőművész
 Czeizel Endre orvos-genetikus
 Csonka András színész, énekes és műsorvezető
 Fejes Endre író
 Grandpierre K. Endre író, költő, történész, magyarságkutató
 Harkányi Endre színművész
 Kabos Endre háromszoros olimpiai bajnok vívó
 Koréh Endre operaénekes (basszus)
 Kőrös Endre kémikus, az MTA tagja 
 Kukorelly Endre, költő, író
 Molnár Endre olimpiai bajnok vízilabdázó
 Nagy Endre színiigazgató, konferanszié
 Paksi Endre, az Ossian együttes frontembere és zenekarvezetője
 Palócz Endre olimpiai bronzérmes, világbajnok vívó
 Rösler Endre operaénekes
 Ságvári Endre, jogász, az illegális kommunista mozgalom tagja
 Steiner Endre magyar sakkozó, kétszeres sakkolimpiai bajnok 
 Szász Endre festőművész
 Szemerédi Endre matematikus, az MTA tagja
 Széplaky Endre színművész
 Szervánszky Endre zeneszerző
 Tilli Endre olimpiai bronzérmes, világbajnok tőrvívó
 Vészi Endre költő, író

Uralkodók 
 I. Endre (I. András)
 II. Endre (II. András)
 III. Endre (III. András – „az utolsó aranyágacska”)

Jegyzetek

Magyar keresztnevek (E, É)
Férfikeresztnevek (E, É)
Görög eredetű magyar férfikeresztnevek
Latin eredetű magyar férfikeresztnevek
Német eredetű magyar férfikeresztnevek
Progeny

A Progeny Linux Systems egy mára csődbement vállalat, mely Linux platformokat forgalmazott. A platformszolgáltatatásuk mind a dpkg (Debian), mind az rpm (Red Hat) rendszereket támogatta. A cég székhelye Indianapolisban volt. Az az Ian Murdock alapította, aki annak idején létrehozta a Debian projektet. A cég működése idején az igazgatótanács elnöke volt.

Saját disztribúciót is készítettek, Progeny Componentized Linux (vagy röviden Progeny Linux néven).

Külső hivatkozás 
 A Progeny hivatalos weboldala

Linux
Gnucleus

A Gnucleus egy népszerű, nyílt forráskódú Gnutella kliens Microsoft Windows operációs rendszerhez. A programra a GPL licence érvényes. A program elsődleges célja a stabilitás és a biztonság. A klienst egyszerű használatra tervezték a funkcionalitás megőrzése mellett. A Gnucleus számos sajátságos fejlesztést tartalmaz, például a Ultrapeerst (a gyermekek számára rövidebb időtartamú keresés érdekében a Gnutella nem csoportosítja indexekbe a fájlokat), többforrású swarming letöltést, SHA1-es fájlhashelést, részbeni fájlmegosztást.

Mostanában olyan újdonságok is helyet kaptak, mint a tigris-fa hash (tiger-tree hashing), proxyszerver támogatása, valamint a Gnutella2 hálózatának támogatása.

A hálózatkezelés magja jelenleg szinkronban van a GnucDNA-val, de a fő programtól elkülönítve. Ezt más programok is használják, mint a Morpheus és a Nova.

Külső hivatkozások 
 A projekt honlapja

Fájlcsere
Szabad szoftverek

en:GnucDNA#Gnucleus
KCeasy

A KCeasy egy Microsoft Windows-ra írt peer-to-peer alkalmazás, mely a GiFT-et használja, mint egy "back end" alapot. A program jelenleg az OpenFT és a Gnutella hálózatokat támogatja.

Az előzetes 0.12 verzió (2004. április 17-én kiadva) támogatja FastTrack hálózatot, melyet a Kazaa és a Kazaa Lite is használ.

Ez később vissza lett vonva a hivatalos terjesztésből, miután a Kazaa, azaz a Sharman Networks szerzőjogi vitába bonyolódott, s fenyegetőzött, hogy pert dob a KCeasy fejlesztők nyakába (mivel a Sharman Networks fejlesztette ki a FastTrack-ot). Ettől függetlenül a KCeasy fejlesztői nem távolították el a FastTrack hálózat támogatását.

KCeasy egy nyílt forrású szoftver GPL-lel licencelve.

Külső hivatkozások 
KCeasy hivatalos weboldala
KCeasy SourceForge-os weboldala

Fájlcsere

en:GiFT#giFT front-ends
Ildikó

Az Ildikó germán eredetű magyar női név. Attila hun uralkodó feleségének, Krimhildának a nevéből származik, aki a monda szerint nászéjszakájukon megmérgezte férjét, Attilát. A név rövidülése a német nyelvterületen gyakori Hilda, Ilda, melynek latin nyelvű szövegekben előforduló átirata az Ildico. Igazából ebben az alakban csak a magyar nyelvben vált használt női névvé. 


Rokon nevek
Hilda, Krimhilda

Gyakorisága
Arany János Buda halála című eposza után vált használatos női névvé. Az 1967-ben születettek között a 3. leggyakoribb női név volt. Az 1990-es években gyakori név, a 2000-es években nem szerepel a 100 leggyakoribb női név között.

Névnapok 
március 10. 
április 30. 
 szeptember 17. 
 szeptember 21. 
 szeptember 23. 
 november 17.

Híres Ildikók 
 Bánsági Ildikó színésznő
 Bangóné Borbély Ildikó országgyűlési képviselő
 Cserna Ildikó Liszt-díjas operaénekes 
 Czigány Ildikó, az első magyar utasforgalmi pilótanő
 D. Balázs Ildikó erdélyi újságíró
 Ecsedy Ildikó nyelvész, sinológus
 Enyedi Ildikó filmrendező
 Gyebnár Ildikó színésznő
 Hámori Ildikó színésznő
 Hűvösvölgyi Ildikó színésznő
 Kállay Ildikó fitneszbajnok
 Keresztes Ildikó énekesnő, színésznő
 Kishonti Ildikó színésznő
 Kiss Törék Ildikó színésznő
 Kovalcsik Ildikó (Lilu) műsorvezető
 Iván Ildikó operaénekes
 Lendvai Ildikó politikus
 Mádl Ildikó olimpiai bajnok sakkozó
 Nagyabonyi Ildikó válogatott labdarúgó
 Ősi Ildikó magyar színésznő, szinkronszínész
 Pelczné Gáll Ildikó politikus
 Pécsi Ildikó színésznő, politikus
 Piros Ildikó színésznő
 Pongor Ildikó balett-táncosnő
 Rejtő Ildikó kétszeres olimpiai bajnok tőrvívó, a Nemzet Sportolója
 Sólyom Ildikó színésznő
 Szabó Ildikó filmrendező, színész
 Sz. Nagy Ildikó színésznő
 Tordasi Ildikó olimpiai bajnok tőrvívó
 Tornyi Ildikó színésznő
 Tóth Ildikó színésznő
 V. Kulcsár Ildikó újságíró

Jegyzetek

Magyar keresztnevek (I, Í)
Női keresztnevek (I, Í)
Latin eredetű magyar női keresztnevek
Germán eredetű magyar női keresztnevek
B

A B a latin ábécé második, a magyar ábécé harmadik betűje.

Karakterkódolás

Jelentései

Biokémia 
 B: a DNS bázisainak általános jelölése

Fizika 
 B: a mágneses indukció jele

Kémia 
 B: a bór vegyjele

 B: oldatoknál az oldott anyag jele

Logika 
 B: az állítmány, míg A az alany

Számítástechnika 
 B: a bájt jele
 b: a bit jele
 B: az RGB színkódnál a blue, azaz a kék rövidítése
 <b></b>: HTML-ben a félkövér szöveg kezdete és vége

Zene 
 b: egy hang fél hanggal való leszállítására szolgáló módosító jel (♭)
 B: a kromatikus hangsor A és H hangja közötti, a H-nak egy félhanggal való leszállításával keletkező hang
 b: a basso (basszus) rövidítése

Egyéb 
 b: a bal rövidítése
 B: Nemzetközi autójelként Belgium jele
 B  latin betűre írható át a  rovásjel 

Latin betűk
Gävleborg megye

Gävleborg megye (Gävleborgs län) Svédország egyik megyéje. Szomszédai: Uppsala, Västmanland, Dalarna, Jämtland és Västernorrland megyék.

Tartomány 
Lásd még: Gästrikland és Hälsingland

Gävleborg megye a történelmi Gästrikland és Hälsingland tartományokban terül el.

Címer 
A megye címere Gästrikland és Hälsingland címereit kombinája. Mikor a korona is rajta van, akkor a Megye Adminisztrációs Bizottságát jelöli.

Népesség

Jegyzetek

Külső hivatkozások 
 Gävleborg megye adminisztrációja
Region Gävleborg
 Gävleborg megye

Svédország megyéi
Halland megye

Halland megye (Hallands län) Svédország egyik megyéje a nyugati partvidéken. Szomszédai: Västra Götaland, Jönköping, Kronoberg, Skåne megyék és a Kattegat.

Tartomány 

Halland tartomány határai ugyanazok, mint Halland megye határai.

Címer 

Halland megye a hasonló nevű tartománytól örökölte címerét. Mikor a korona is rajta van, akkor a Megye Adminisztrációs Bizottságát jelöli.

Népesség

Jegyzetek

Külső hivatkozások 
 Halland megye adminisztrációja
 Halland megye 

Svédország megyéi
Csongor (keresztnév)

A Csongor török eredetű régi magyar személynév, jelentése: vadászmadár. 


Rokon nevek
Zongor: a Csongor alakváltozata, régi magyar személynév.

Gyakorisága
Az 1990-es években a Csongor igen ritka, a Zongor szórványos név volt, a 2000-es években a Csongor a 60-75. leggyakoribb férfinév, a Zongor nincs az első százban.

Névnapok
Csongor, Zongor
 január 13. 
 április 16.

Híres Csongorok, Zongorok
 Csáky Csongor
 Csurulya Csongor rendező, díszlettervező, jelmeztervező
 Ferenczy Csongor színész
 Kassai Csongor színész
 Nagy Csongor Zsolt színész
 Szalay Csongor énekes, gitáros, szinkronszínész

Egyéb Csongorok

Az irodalomban 
Csongor, a Csongor és Tünde (Vörösmarty Mihály) drámai költemény egyik főszereplője

Jegyzetek

Magyar keresztnevek (Cs)
Férfikeresztnevek (Cs)
Török eredetű magyar férfikeresztnevek
Régi magyar férfi személynevek
Kapolcs (keresztnév)

A Kapolcs török eredetű régi magyar személynév, jelentése valószínűleg kun férfi. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 március 24. 
 szeptember 29.

Híres Kapolcsok

Jegyzetek

Magyar keresztnevek (K)
Férfikeresztnevek (K)
Török eredetű magyar férfikeresztnevek
Régi magyar férfi személynevek
Malvin

A Malvin germán eredetű, összetett női név, elemeinek valószínű jelentése: bíróság és barát. A németben a Malwin férfinév, női névpárja a Malwine. 


Gyakorisága
Az 1990-es években igen ritka név, a 2000-es években nem szerepel a 100 leggyakoribb női név között.

Névnapok
 április 19. 
 október 1.

Híres Malvinok

Jegyzetek

Magyar keresztnevek (M)
Női keresztnevek (M)
Germán eredetű magyar női keresztnevek
Jämtland megye

Jämtland megye (svédül Jämtlands län) Észak-Svédország egyik megyéje. A szomszédai Dalarna, Gävleborg, Västernorrland és Västerbotten megyék. Norvégiában Trøndelag megye határolja.

A megye a történelmi Jämtland és Härjedalen tartományok területén fekszik.

Itt található a Storsjön tó.

Címere 
A megye címere Jämtland és Härjedalen tartomány címere összevonva. Ha a korona is rajta van, akkor a Megye Adminisztrációs Bizottságát jelöli.

Népesség

Közigazgatás

Községek 
A megye 8 községből áll, amik a lakosság nagysága (2008) szerint a következők:

Városok 
 Östersund

Jegyzetek

További információk 
 Jämtland megye adminisztrációja
 Jämtland megye

Svédország megyéi
Amulett

Az amulett (régiesen: amulet, amulét) neve arab eredetű: hamalet, azaz függő, csüngő. Mondják még káméának is, amely olyan eszközt jelent, amely egyes nézetek szerint megvédi viselőjét valamilyen bajtól.

Története 
Eredete az őskorba nyúlik vissza. 

Az amulett jellemzően valamilyen apró tárgy: üreges vagy tömör fém, kő, gyöngy, fonál stb., de amulett tetszőleges tárgyból készíthető, (a mai korban) lehet akár egy közlekedési balesetből származó törmelék is. 

Az ametiszt például a görög részegségtől óvó kifejezésből ered, az ókori görögök e célból hordták.

Az amulettet a nyakban, fülben, karon vagy ujjon hordják. Használatukra már a sumeroknál (nyakláncokon hordható érmecskék), az ókori egyiptomiaknál is találunk példát – ők a szkarabeuszt, a szent bogarat tekintették amulettnek - valamint a hébereknél (fülbe való karikák és függők). Kháldok, görögök, rómaiak is viselték, világszerte tőlük vették át a keresztények és a muzulmánok is. 

Az amulettek sokszor tartalmaznak okkult szimbólumokat, feliratokat.

A manapság divatból hordott fülbevalók, gyűrűk, karperecek eredete ide vezethető vissza, bár ennek ma már sokan nincsenek tudatában.

Források 
 Amulett - Terebess Ázsia Lexikon
 Amulett (rostae-books.com)  
 Tudományos és köznyelvi szavak magyar értelmező szótára
 Amulettek és talizmánok
 Hétköznapi mágia - Az amulettek hatalma

Kapcsolódó szócikkek 

 Nazar

Vallásgyakorlat
Ezoterika
Jönköping megye

Jönköping megye () Dél-Svédország egyik megyéje. Szomszédai Halland, Västra Götaland, Östergötland, Kalmar és Kronoberg megyék.

Tartomány 

A megye a történelmi Småland északi részén fekszik. Habo és Mullsjö községeket (amelyek Västergötland tartományhoz tartoznak)  Västra Götaland megye 1999-ben átadta Jönköping megyének.

Címer 
A megye a címerét 1942-ben kapta meg. Összevonja Svédország címerét és Jönköping város címerét.

Népesség

Jegyzetek

Külső hivatkozások 
 Jönköping megye adminisztrációja 
 Jönköping megye

Svédország megyéi
Kalmar megye

Kalmar megye (Kalmar län) megye (svédül: län) Svédország déli, Götaland nevű országrészében. Kronoberg, Jönköping, Blekinge és Östergötland megyék, illetve keletről a Balti-tenger és Gotland megye határolja.

Svédországban a megyék a legmagasabb szintű közigazgatási egységek. Földrajzilag Kalmar megye Småland történelmi tartomány keleti részét és Öland szigetét foglalja magába, mely utóbbi maga is egy történelmi tartományt képez, a legkisebbet az ilyen svéd tartományok sorában.

Adminisztráció 
Kalmar 1672-ig Kronoberg megye része volt. Blekinge Kalmar megye része volt 1680 és 1683 között a Karlskrona tengerészeti bázis alapítása miatt.

A kormányzói székhely, azaz Landshövding Kalmar. A kormányzó a megye adminisztrációs testülete, a Länsstyrelse vezetője. Ez a poszt 2017 derekán nincs betöltve.

Községek 

Kalmar megye községei a szárazföldi részén:
 Emmaboda
 Hultsfred
 Högsby
 Kalmar
 Mönsterås
 Nybro
 Oskarshamn
 Torsås
 Vimmerby
 Västervik

Kalmar megye községei Öland szigetén:
 Borgholm
 Mörbylånga

Címertan 
Fő szócikkek: Småland tartomány címere és Öland tartomány címere

Kalmar megye 1944-ben kapta címerét. 1944 előtt a megye Småland és Öland címerét egymás mellett használta. A jelenlegi címer ezen két tartomány címerének a kombinációja.

Népesség

Jegyzetek

Külső hivatkozások 
 Kalmar megye adminisztrációja
 Kalmar megye

Svédország megyéi
Kronoberg megye

Kronoberg megye (Kronobergs län) Dél-Svédország egyik megyéje. Szomszédai Skåne, Halland, Jönköping, Kalmar és Blekinge megyék.

Tartományok 

A megye a történelmi Småland tartomány közepén terül el.

Címer 
A megye címere a tartomány címerének egy változata, amelyet 1944-ben kapott. Ha a korona is rajta van, akkor a Megye Adminisztrációs Bizottságát jelöli.

Népesség

Jegyzetek

További információk 
 Kronoberg megye adminisztrációja
 Kronoberg megye 

Svédország megyéi
Norrbotten megye

Norrbotten megye (Norrbottens län) Észak-Svédország egyik megyéje. Szomszédai Västerbotten megye és a Botteni-öböl. Finnországban Lappföld tartomány; Norvégiában Nordland és Troms megyék határolják. A „Norrbotten” szó vonatkozhat csak a keleti részre, nemcsak az egész megyére.

Történelem 
Az 1809-es svéd-orosz háborút követően Västerbotten megye két részre szakadt: egy svéd és egy finn részre, a nagyobbik része Svédországban maradt. 1810-ben a megyét újra kettéosztották, és az északi rész lett Norrbotten megye.

Nyelv 

A számi nyelvet Arjeplog, Gällivare, Jokkmokk és Kiruna községben, míg a finn nyelvet Gällivare, Haparanda, Kiruna, Pajala és Övertorneå községben használják.

Címer 
A megye címere a két tartomány címere összevonva. Ha a korona is rajta van, akkor a Megye Adminisztrációs Bizottságát jelöli.

Népesség

Jegyzetek

Külső hivatkozások 
 Norrbotten megye adminiszációja
 Norrbotten megye 

Svédország megyéi
Aranka (keresztnév)

Az Aranka női név az arany szó kicsinyítőképzős származéka, amit az Aurélia magyarítására hoztak létre 1840 körül.


Rokon nevek
Arany, Aranyka, Aranyos, Ari

Gyakorisága
Az újszülötteknek adott nevek körében az 1990-es években ritkán fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan az Aranka a 2000-es években a 63-64., a 2010-es években a 65-74. helyen szerepelt a 100 leggyakrabban viselt női név között, viselőinek száma egyre csökken.

Névnapok
február 8., július 19., október 4., október 15., október 16., december 2.

Híres Arankák

Jegyzetek

Magyar keresztnevek (A, Á)
Női keresztnevek (A, Á)
Magyar eredetű magyar női keresztnevek
Beáta

Beáta latin eredetű női név. Jelentése: boldog.


Rokon nevek
Bea, Betti

Gyakorisága

Az újszülötteknek adott nevek körében az 1990-es években ritkán fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Beáta 2000-es és a 2010-es években egyaránt a 44-45. helyen szerepelt a 100 leggyakrabban viselt női név között.

Névnapok
március 8., március 22., június 24., június 29., szeptember 6., december 16.,
,

Híres Beáták

Jegyzetek

Magyar keresztnevek (B)
Női keresztnevek (B)
Latin eredetű magyar női keresztnevek
Bulcsú (keresztnév)

A Bulcsú régi magyar személynév, ismeretlen eredetű. A búcsú és bocsát szavakkal való összefüggése erősen vitatott. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 április 28. 
 május 4. 
 június 4. 
 november 13. 
 november 20. 
 december 12.

Híres Bulcsúk
 Bulcsú vezér 10. századi magyar hadvezér
 Bertha Bulcsu (kivételesen rövid u-val) – magyar író
 Székely Bulcsú olimpiai bajnok vízilabdázó

Jegyzetek

 Bulcsu (A Pallas nagy lexikona)

Magyar keresztnevek (B)
Férfikeresztnevek (B)
Ismeretlen eredetű magyar férfikeresztnevek
Vitatott eredetű magyar férfikeresztnevek
Buda (keresztnév)

A Buda régi magyar személynév, Attila fejedelem öccsének neve a monda szerint. Arany János eposza szól személyéről (Buda halála, 1863). Keresztnévként a 19. században újították fel. Ujgur nyelven megvilágosultat jelent. Egyes vélekedések szerint a szláv Budimir személynévből származik a magyar Bodomérrel együtt. A Budimir elemeinek a jelentése: lenni és béke. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 február 19. 
 április 3. 
 május 19.

Híres Budák
Buda, Attila fejedelem öccse
Gulyás Buda operatőr

Az irodalomban
 Buda halála, Arany János balladája
 Buda, Ottlik Géza regénye

Jegyzetek

Magyar keresztnevek (B)
Férfikeresztnevek (B)
Szláv eredetű magyar férfikeresztnevek
Vitatott eredetű magyar férfikeresztnevek
Brúnó

A Brúnó germán eredetű német névből származó férfinév. Jelentése: barna. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 február 2. 
 február 14. 
 május 17. 
 október 6. 
 október 11.

Híres Brúnók
 Bruno Mars énekes
 Querfurti Brúnó
 Segni Szent Brúnó
 Sankt Gallen-i Bruno
 Straub F. Brunó biokémikus, az MTA alelnöke, a Magyar Népköztársaság Elnöki Tanácsának elnöke.
 Bruno Senna autóversenyző
 Giordano Bruno olasz gondolkodó, filozófus, vándorhumanista, a reneszánsz kor egyik legeredetibb és legkiemelkedőbb alakja.
 Bruno Kreisky  Osztrák politikus. 1959-től 1966-ig Ausztria külügyminisztere, majd 1970-től 1983-ig szövetségi kancellárja.
 Bánszki Brúnó kézilabdázó

Jegyzetek

Magyar keresztnevek (B)
Férfikeresztnevek (B)
Germán eredetű magyar férfikeresztnevek
Skåne megye

Skåne megye (svédül: Skåne län) Svédország legdélebbi megyéje. Szomszédai Halland, Kronoberg és Blekinge megyék. Keleten, nyugaton és délen a Balti-tenger és az Öresund-szoros határolja.

Tartomány 

A megye határai közel ugyanazok, mint a történelmi Skåne tartomány határai. 1997-ben a korábbi Malmöhus és Kristianstad megyéket összevonták Skåne néven.

Községek

Települések 

A megye tíz legnépesebb települése (2010):
 Malmö, 280 415
 Helsingborg, 97 122
 Lund, 82 800
 Kristianstad, 35 711
 Landskrona, 30 499
 Trelleborg, 28 290
 Ängelholm, 23 240
 Hässleholm, 18 500
 Ystad, 18 350
 Eslöv, 17 748

Címer 

A megye címere ugyanaz, mint a tartományé, annyi különbséggel, hogy a színek fel vannak cserélve. Ha a korona is rajta van, akkor a Megye Adminisztrációs Bizottságát jelöli.

Népesség

Jegyzetek

További információk 
 Skåne megye adminisztrációja
 Skåne megye

Svédország megyéi
Sebestyén Márta

Sebestyén Márta (Budapest, 1957. augusztus 19. –) Kossuth- és Liszt Ferenc-díjas magyar népdalénekes, előadóművész.

Élete 
Születése óta a zene bűvöletében él, édesanyja Farkas Ilona révén is, aki zenepedagógus – Kodály Zoltán egykori tanítványa. Édesapja Sebestyén József (1924–2003) kutatóközgazdász, matematikus volt. Különösen a népdalok világa ragadta meg. Már kislány korában felfigyeltek tehetségére. A budapesti Radnóti Miklós Gimnáziumban érettségizett, majd a Képzőművészeti Főiskola hallgatója lett, ám az éneklés miatt félbehagyta tanulmányait.

Világhírű művész, aki a legrangosabb koncerttermekben lép fel. Állandó fellépő partnere a Bolya-Dongó duó, de gyakran szerepel Andrejszki Judittal, a Gryllus testvérekkel (Gryllus Vilmos és Dániel), a Dűvő, a Söndörgő és a Vujicsics együttessel, valamint Szamosi Szabolcs orgonaművésszel is. A magyar népdalok mellett más európai nép énekei is szerepelnek előadói palettáján, kiemelt figyelemmel a balkáni (szerb-horvát, bolgár, görög) népdalkincsre. Repertoárjából nem hiányoznak a baszk, a norvég, sőt a japán népdalok sem. Az összes európai nép nyelvén énekel népdalokat.

Énekelt a japán császár előtt is, továbbá az Oscar-díjas Az angol beteg c. filmben (Szerelem, szerelem), valamint három dalt ő adott elő a Deep Forest együttes 1995-ös Boheme c. albumán, amely a világzene-kategóriában Grammy-díjat nyert. 

Két gyermeke van: Álmos (1991) és Szabolcs (1993).

Díjak 
Népművészet Ifjú Mestere (1975)
Az Év Énekesnője (1984)
Nívódíj a Magyar Kultúráért (1988)
SZOT-díj (1988)
Liszt Ferenc-díj (1991)
EMeRTon-díj (1993, 1997)
A Magyar Köztársasági Érdemrend tisztikeresztje (1994)
Arany Zsiráf díj (1996)
Déri János-díj (1997)

Oscar-díj, a legjobb filmzene és zenei motívum "Az angol beteg" c. filmben (1997)
Nemzetközi Interlíra Díj (1998)
Kossuth-díj (1999)
Budapestért díj (1999)
Magyar Művészetért díj (2000)
Magyar Örökség díj (2000)
Prima Primissima díj (2003)
ISFOA, Diploma alla Carriera (2004)
I. kerület díszpolgára (2004)
PREMIO, Chianciano Fellini (2004)
Bolgár Kultuszminiszter kitüntetése a bolgár kultúra népszerűsítéséért (2005)
A Magyar Köztársasági Érdemrend középkeresztje (2005)
Az Olasz Köztársasági Érdemrend lovagkeresztje (2005)
Kispest díszpolgára (2006)
A Magyar Kultúra Követe (2007)
A Magyar Művészeti Akadémia tiszteletbeli tagja (2007)
Magyar Szabadságért díj (2007)
Szt. Márton Díj (2007)
Művész a békéért UNESCO elismerés (2010)
Kölcsey-emlékplakett (2012)
Lánchíd-díj (2012)
 Inter-Lyra-díj

Jegyzetek

Források 
 Hermann Péter: Ki kicsoda 2002 CD-ROM, Biográf Kiadó 
 Legendák – Sebestyén Márta sulinet.hu, 2007. 12. 16.

További információk 
 
 Deep Forest 
 Sebestyén Márta.lap.hu – linkgyűjtemény
 A népzene elrendelés

Magyar népdalénekesek
Magyar nők
Kossuth-díjasok
Déri János-díjasok
Liszt Ferenc-díjasok
1957-ben született személyek
EMeRTon-díjasok
A Magyar Szabadságért díjasok
Lánchíd-díjasok
Prima Primissima díjasok
SZOT-díjasok
Magyar Örökség díjasok
Magyar Művészetért díjasok
Budapestért díjasok
Élő személyek
Södermanland megye

Södermanland megye (Södermanlands län) Svédország egyik megyéje a délkeleti partvidéken. Szomszédai Östergötland, Örebro, Västmanland, Uppsala, Stockholm megyék és a Balti-tenger.

Földrajz

Községek

Települések 
A megye nagyobb települései a svéd központi statisztikai hivatal (SCB) szerint:

Megyeszékhely félkövérrel szedve

Tartomány 

A megye határai szinte ugyanazok, mint a történelmi Södermanland tartomány határai.

Címer 

A megye a címerét a tartománytól örökölte. Mikor a korona is rajta van, a Megye Adminisztrációs Bizottságát jelöli.

Népesség

Jegyzetek

Külső hivatkozások 
 Södermanland megye adminisztrációja
 Södermanland megye

Svédország megyéi
Uppsala megye

Uppsala megye (Uppsala län) Közép-Svédország egyik megyéje. Szomszédai Stockholm, Gävleborg és Västmanland megyék, valamint a Balti-tenger.

Tartomány 

A megye határai ugyanazok, mint a történelmi Uppland tartomány határai.

Címer 

A megye címere ugyanaz, mint a tartomány címere. Ha a korona is rajta van, akkor a Megye Adminisztrációs Bizottságát jelöli.

Népesség

Jegyzetek

Külső hivatkozások 
 Uppsala megye adminiszációja
 Uppsala megye

Svédország megyéi
Buda (egyértelműsítő lap)

Földrajz
 Amerikai Egyesült Államok
 Buda – város az Amerikai Egyesült Államok Texas államában.
 Buda – falu az Amerikai Egyesült Államok Illinois államában.
 Belgium
 Buda – Kortrijk városrésze.
 Magyarország
 Buda – történelmi település a Duna jobb partján, a történelmi Pest városával szemben
 Buda – Budapest Dunától nyugatra eső dombos, hegyvidékes részének nem hivatalos, összefoglaló neve
 Románia
 Buda – falu Romániában, Bákó megyében.

Egyéb
 Buda, régi magyar keresztnév;
 Buda, másik nevén Bleda, Attila hun uralkodó bátyja.
 908 Buda, kisbolygó
 Buda, Ottlik Géza regénye

Mint vezetéknév
Buda Béla (1939–2013) orvos, pszichiáter
Buda Ernő (1921–2005) gyémántdiplomás bányamérnök
Buda Ferenc (1936) költő
Buda György (1945) műfordító, tolmács (magyarról németre)

Hasonló
Óbuda (egyértelműsítő lap)
Újbuda, Budapest XI. kerületének neve 2005 óta
Bogárka

A Bogárka magyar női név, újkeletű névadás a bogár szóból.


Gyakorisága
Az újszülötteknek adott nevek körében az 1990-es években szórványosan fordult elő. A 2000-es és a 2010-es években sem szerepelt a 100 leggyakrabban adott női név között.

A teljes népességre vonatkozóan a Bogárka sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
május 22.

Híres Bogárkák

Jegyzetek

Magyar keresztnevek (B)
Női keresztnevek (B)
Magyar eredetű magyar női keresztnevek
Dalma

A Dalma magyar eredetű női név, jelentése: kedves, varázslatos.



Gyakorisága

Az újszülötteknek adott nevek körében az 1990-es években gyakori név volt. A 2000-es években a 66-99., a 2010-es években a 74-95. helyen szerepelt a 100 leggyakrabban adott női név között.

A teljes népességre vonatkozóan a Dalma sem a 2000-es, sem a 2010-es években nem szerepelt a 100 leggyakrabban viselt női név között.

Névnapok
május 7., május 12., július 12.,  december 5.

Híres Dalmák
 Benedek Dalma kajakozó
 Iványi Dalma kosárlabdázó
 Kovács Dalma erdélyi énekesnő
 Mádl Dalma, Mádl Ferenc köztársasági elnök felesége
Orosz Dalma, a MaHaRt első női tengerésze
Sebestyén Dalma úszó
 Smaltig Dalma, a Feleségek luxuskivitelben című műsor szereplője 
 Tenki Dalma színésznő

Jegyzetek

Magyar keresztnevek (D)
Női keresztnevek (D)
Magyar eredetű magyar női keresztnevek
Irodalmi névadási eredetű magyar női keresztnevek
Värmland megye

Värmland megye (Värmlands län) Közép-Svédország egyik megyéje. Szomszédai Dalarna, Örebro és Västra Götaland megyék, valamint a Balti-tenger.

Tartomány 

A megye határai ugyanazok, mint a történelmi Värmland tartomány határai, kivéve Karlskoga és Degerfors községeket, amelyek most Örebro megyéhez tartoznak.

Címer 

A megye címere ugyanaz, mint a tartomány címere. Ha a korona is rajta van, akkor a Megye Adminisztrációs Bizottságát jelöli.

Népesség

Jegyzetek

Külső hivatkozások 
 Värmland megye közigazgatása
 Värmland megye

Svédország megyéi
Västerbotten megye

Västerbotten megye (Västerbottens län) Észak-Svédország egyik megyéje. Szomszédai Västernorrland, Jämtland, Norrbotten megyék, valamint a Balti-tenger és Norvégiában a Nordland megye.

Tartomány 

Fő szócikkek: Västerbotten tartomány, Ångermanland tartomány, Lappland tartomány

A megye a történelmi tartományok területein fekszik.

Címer 
Fő szócikkek: Västerbotten tartomány címere, Ångermanland tartomány címere, Lappland tartomány címere

A megye címere a három tartomány címerének összevonásából lett. Ha a korona is rajta van, akkor a Megye Adminisztrációs Bizottságát jelöli.

Népesség

Jegyzetek

Külső hivatkozások 
 Värmland megye adminiszációja
 Värmland megye

Svédország megyéi
Västernorrland megye

Västernorrland megye (Västernorrlands län) Észak-Svédország egyik megyéje. Szomszédai Gävleborg, Jämtland és Västerbotten megyék, valamint a Balti-tenger.

Tartomány 

A megye Ångermanland és Medelpad történelmi tartományok területein fekszik.

Címer 
A megye a két tartomány címerének összevonásából lett. Ha a korona is rajta van, akkor a Megye Adminisztrációs Bizottságát jelöli.

Népesség

Jegyzetek

Külső hivatkozások 
 Västernorrland megye adminiszációja
 Västernorrland megye

Svédország megyéi
Hosszúvers

A hosszúvers legalább száz-kétszáz soros vagy még hosszabb, kötetnyi, elsősorban lírai jellegű és formájú mű, mely sokszor epikai és drámai elemeket is felhasznál. A „hosszúvers” elnevezés az 1950-es évek magyar költészetében kezdett először terjedni.

Leggyakoribb sajátossága az összefoglaló, általános világmagyarázat igénye, így gyakran és könnyedén kapcsolódik össze a történelmi vagy a költő által teremtett mítoszok tartalmaival, de más ősi, mindenekelőtt magyar (vagy bolgár stb.) népköltészeti elemeket is használhat. Összetettsége, bonyolult és sokszor csak a költőt jól ismerő ember számára azonosíthatóan egyéni jelképrendszere, filozofikus témaválasztása miatt erős a műfaj gondolati töltése.

A magyar hosszúvers előfutárának talán már Csokonai Vitéz Mihály: Az Estve c. költeménye is tekinthető; de még inkább a magyar hosszúversek megteremtésének előzményei közé tartozik Vörösmarty Mihály, Petőfi Sándor és Arany János verses epikája (Zalán futása, Az Apostol), valamint Füst Milán rövidebb, de a hagyományos rímes-időmértékes formákat meghaladó, gondolatritmusra alapozott költeményei. Az ötvenes évek első felében Weöres Sándor (Mahruh veszése, 1952; Tatanave királynő, 1956); Juhász Ferenc (A szarvassá változott fiú kiáltozása a titkok kapujából, 1956; Babonák napja, csütörtök: amikor a legnehezebb, 1963) és Nagy László (pl. Gyöngyszoknya, 1956; A Zöld Angyal, 1957, Menyegző, 1964) költészetében bontakozott ki nagy hatású műfajként. A hosszúvers műfaja a 20. század későbbi évtizedeiben is tovább él (például Babics Imre hexameteres újeposzaiban, Tandori Dezső „félhosszú” verseiben, Buda Ferenc, Ratkó József és Baka István költészetében).

Külső hivatkozások
 Vass László írása, sok tekintetben ide is kapcsolódik
 Mahruh veszése – melyben Weöres Sándor szinte tolkieni univerzumot teremtett… 
 Tatavane Királynő – Weöres Sándor verse a Hallgatás Tornya c. kötetből
 Nagy László Gyöngyszoknyája (MEK)
 Nagy Gábor (költő): Baka István hosszúversei, Forrás, 1999/9. 72-84. = Uő. "Sebéből vérzik az ország". Két kísérlet: Hosszúversek,  "...legyek versedben asszonánc", Kossuth Egyetemi Kiadó, Debrecen, 2001, 125-146.

Költészet
Västmanland megye

Västmanland megye (Västmanlands län) Közép-Svédország egyik megyéje. Szomszédai Södermanland, Örebro, Dalarna és Uppsala megyék, valamint a Mälaren-tó.

Tartomány 

Fő szócikkek: Västmanland tartomány és Uppland tartomány

A megye a két történelmi tartomány területén fekszik.

Címer 
Fő szócikkek: Uppland tartomány címere és Västmanland tartomány címere

A megye a tartomány címerét örökölte. Ha a korona is rajta van, akkor a Megye Adminisztrációs Bizottságát jelöli.

Népesség

Jegyzetek

További információk 
 Västmanland megye adminiszációja
 Västmanland megye

Svédország megyéi
Västra Götaland megye

Västra Götaland megye (Västra Götalands län) Nyugat-Svédország egyik megyéje. Szomszédai Värmland, Örebro, Östergötland, Jönköping és Halland megyék. Norvégiában az Østfold megyével határos. A megyét a Vättern és Vänern tavak, valamint a Skagerrak-szoros veszik körül.

Tartomány 

Fő szócikkek: Västergötland tartomány, Bohuslän tartomány, Dalsland tartomány

A megye a történelmi tartományok területein fekszik.

Címer 
Fő szócikkek: Västergötland tartomány címere, Bohuslän tartomány címere, Dalsland tartomány címere

A megye létrejöttekor, 1999-ben kapta címerét. A címerben a három történelmi tartomány címere valamint Göteborg címere van összevonva. Ha a korona is rajta van, akkor a Megye Adminisztrációs Bizottságát jelöli.

Népesség

Jegyzetek

Külső hivatkozások 
 Västra Götaland megye adminiszációja
 Västra Götaland megye

Svédország megyéi
Diána

A Diána női, római mitológiai név, jelentése ragyogó.
Diána a görög Artemisz istennő római megfelelőjének a neve. A név jelentése bizonytalan, talán a dies (nap, nappal) szóval függ össze.

Diána a vadászat istennője, ill. a fény/világosság, a szülés és születés istennője.


Rokon nevek
Dia a Diána név becézéséből származó anyakönyvezhető női név. (névnap: szeptember 18.)

Gyakorisága 
Az 1990-es években gyakori név, a 2000-es években a 70–92. leggyakoribb női név.

Névnapok 
június 9.
június 10.
'''szeptember 18.

Híres Diánák

Jegyzetek 

Magyar keresztnevek (D)
Női keresztnevek (D)
Latin eredetű magyar női keresztnevek
Örebro megye

Örebro megye (Örebro län) Közép-Svédország egyik megyéje. Szomszédai Västra Götaland, Värmland, Dalarna, Västmanland, Södermanland és Östergötland megyék.

Tartomány 

A megye a történelmi tartományok területein fekszik.

Címer 
A megye címerében a három történelmi tartomány címere van összevonva. Ha a korona is rajta van, akkor a Megye Adminisztrációs Bizottságát jelöli.

Népesség

Jegyzetek

Külső hivatkozások 
 Örebro megye adminisztrációja
 Örebro megye 

Svédország megyéi
Östergötland megye

Östergötland megye (Östergötlands län) Délkelet-Svédország egyik megyéje. Szomszédai Kalmar, Jönköping, Västra Götaland, Örebro, Södermanland megyék.

Tartomány

A megye határai ugyanazok, mint a történelmi tartomány határai.

Címer 
A megye a címerét a történelmi tartománytól örökölte. Ha a korona is rajta van, akkor a Megye Adminisztrációs Bizottságát jelöli.

Népesség

Jegyzetek

Külső hivatkozások 
 Östergötland megye adminisztrációja
 Östergötland megye

Svédország megyéi